****

PREIĻU NOVADA PAŠVALDĪBA

PREIĻU MŪZIKAS UN MĀKSLAS SKOLA

Reģ. Nr. 4274902389

Raiņa bulvāris 26, Preiļi, LV-5301

Tālr. 65322542, e-pasts [preilumuzsk@preili.lv](mailto:preilumuzsk@preili.lv)

**NOLIKUMS**

**8. Jāzepa Pīgožņa balva jauniešiem Latvijas ainavu glezniecībā**

Konkursu organizē Preiļu Mūzikas un mākslas skola sadarbībā ar Preiļu vēstures un lietišķās mākslas muzeju

1. **Mērķis un uzdevumi:**
   1. rosināt interesi par Latvijas ainavu un tās daudzveidību;
   2. attīstīt jauniešu fantāziju un radošumu, atklāt jaunus talantus;
   3. veicināt Latvijas mākslas skolas un mākslas studiju pedagogu pieredzes apmaiņu un savstarpējo sadarbību;
   4. saglabāt izcilā Latvijas ainavista Jāzepa Pīgožņa piemiņu, kopt un popularizēt ainavas žanru glezniecībā.
2. **Dalībnieki:**

Konkursā piedalās **12 līdz 20 gadus veci jaunieši** no Latvijas mākslas skolām, mākslas studijām vai citām izglītības, mākslas iestādēm.

1. **Konkursa nosacījumi, darbu noformēšana:**
   1. balvu piešķir par glezniecības darbu **eļļas, akrila vai akvareļa** tehnikā, kura izmērs nedrīkst pārsniegt 120 cm;
   2. viens audzēknis iesniedz tikai vienu darbu;
   3. uz darba otrajā pusē pielīmē vizītkarti, uz kuras norādīts:

darba nosaukums un gads;

autora vārds, uzvārds, dzimšanas gads;

tehnika un izmērs;

izglītības iestādes nosaukums;

pedagoga vārds, uzvārds.

1. **Darbu iesniegšana un konkursa norise:**
   1. darbus konkursam iesūta pa pastu, vai iesniedz personīgi Preiļu Mūzikas un mākslas skolā darbdienās no 2025. gada 10. aprīļa līdz 8. septembrim. Adrese: Preiļu Mūzikas un mākslas skola, Raiņa bulvāris 26, Preiļi, LV5301
   2. katra izglītības iestāde iesniedz konkursa izstādei pieteikumu (pielikumā), kurš jāiesūta elektroniski uz e-pasta adresi [preilumuzsk@preili.lv](mailto:preilumuzsk@preili.lv)
   3. konkursam iesniegto darbu izstāde tiks organizēta Preiļu Mūzikas un mākslas skolā no septembra līdz oktobrim.
   4. izstāde ir ceļojoša, atbilstoši Latvijas mākslas skolu pieprasījumam, darbi var tikt eksponēti citās skolās.
   5. par audzēkņu darbu izņemšanu izstādes noslēgumā katra skola saņems ziņojumu savā norādītajā e- pastā.
2. **Žūrija, vērtēšana un apbalvošana:**
   1. žūrijas komisiju apstiprina Preiļu Mūzikas un mākslas skolas direktors, tajā darbojas ne mazāk kā trīs profesionāli mākslinieki. Žūrijas komisijas priekšsēdētāja ir māksliniece Laura Pīgozne;
   2. žūrijas komisijas lēmums ir galējs un nav apstrīdams;
   3. pēc žūrijas komisijas vērtējuma tiek piešķirti:

* I vieta – 150 EUR;
* II vieta - 100 EUR;
* III vieta – 70 EUR ;
* Atzinības raksts;
* Diploms par piedalīšanos;
  1. žūrijai ir tiesības atsevišķas vietas nepiešķirt.
  2. papildus minētajām naudas balvām var tikt piešķirtas motivācijas balvas, skatītāju simpātiju balvas, arī nevalstisko organizāciju, privātpersonu un uzņēmēju balvas.
  3. apbalvošana notiek septembrī Preiļos vienlaicīgi ar Jāzepa Pīgožņa balvas Latvijas ainavu glezniecībā Galvenās balvas pasniegšanas ceremoniju, Jāzepa Pīgožņa vārdā nosauktā mākslas plenēra noslēgumu. Datums un laiks katru gadu tiek konkretizēts. Ielūgumus uz izstādes atklāšanu un apbalvošanas ceremoniju skolas un audzēkņi saņems skolas norādītajā e- pasta adresē.
  4. Jāzepa Pīgožņa balvas jauniešiem Latvijas ainavu glezniecībā laureāti godalgotos darbus dāvina Preiļu Mūzikas un mākslas skolas jauno talantu Latvijas ainavu glezniecībā kolekcijai.
  5. noslēguma pasākuma laikā dalībnieki var tikt fotografēti vai filmēti, fotogrāfijas un audio-vizuālais materiāls var tikt publiskots nekomerciālām vajadzībām.

Preiļu Mūzikas un mākslas skolas direktors Edgars Znutiņš

2025. gada 19. februārī

Pielikums Nr. 1

Nolikumam Jāzepa Pīgožņa balva jauniešiem

Latvijas ainavu glezniecībā

Skola:

Kontaktinformācija:

Tālrunis

e-pasta adrese

|  |  |  |  |  |
| --- | --- | --- | --- | --- |
| Nr.p.k. | Darba autora vārds, uzvārds | Vecums(gadi) | Darba nosaukums | Pedagoga vārds, uzvārds, tālr., e-pasts |
|  |  |  |  |  |
|  |  |  |  |  |

**VIZĪTKARTE** (AIZPILDĪT DRUKĀTIEM LATĪŅU BURTIEM!)

|  |
| --- |
| **AUTORA VĀRDS, UZVĀRDS:**……………………………………  VECUMS:…….GADI  ORGANIZĀCIJA /SKOLA:…………………………………………  ADRESE:…………………………………………………………………………  PEDAGOGS:……………………………………  *ZIŅAS PAR MĀKSLAS DARBU:*  NOSAUKUMS: ...……………………………………………………………………… |